Müqaylo Hrujävsküy

Hiel ‚Müqaylo Särhiyovüc Hrujävsküy’ (Lukrayänapüko: ‚Михайло Сергійович Грушевський’) (Chełm in Lampörän Rusänik tü 1866, setula d. 29id – Kislovodsk in Sovyätabalatam, tü 1934, novula d. 24id) äbinom jenavan e bolitan Lukrayänik, kel äpledom rouli veütik in netamuf Lukrayänik. Äbinom presidal balid tata Lukrayänik nensekidika ün tumyel 20id.

 Lifajenäd 
El ‚Hrujävsküy’ pämotom in zif: Chełm, kel ettimo äduton lü Lampörän Rusänik, ab nutimo topon in Polän. Ästudom pö fakultet jenavik nivera netik stimü Sänt⸗,Volodümür’ in ‚Küyiv’ dü yels 1886-1890. Ün 1894 äjelodom penoti magistärik oka. 

Ün 1894 älotädom ini ‚Lviv’, kö ävedom profäsoran jenava lofüda⸗Yuropik ä presidan kluba nolavik di ‚Jävcänko’, kel äbinon sot kadäma nolavas necalöfika. Ettimo äprimom ad lautön vobi veütikün oka tiädü ‚Історія України-Руси’ („Jenotem Lukrayäna⸗Rutenäna”), vü 1898 e 1937 in toums deg päpüböli. Ün 1914 el ‚Hrujevsküy’ ägekömom lü ‚Küyiv’. ab päfanäbükom e päxilom. Yelis sölöl älifädom balido in ‚Simbirsk’, poso in ‚Kasan’. 

Ün mäzul yela: 2017 ‹ in ‚Küyiv’ päfomon el „zänakonsälalef Lukrayänik” (‚Українська Центральна Рада’), kel äbesteifon itguveri Lukrayäna, ed el ,Hrujävsküy’ pädavälom ad presidan balid onik. Tü 2018 yanul d. 22id zänakonsälalef fa om pädügöl änotädon nesekidi lölöfik Pöparepüblika Lukrayänik. Pos valüdilovesum fa hiel ,Pavlo Skoropadsküy’ äklanädom oki ed ün 1919 älüvom läni. 

De 1919 jü 1924 älövom in ,Wien’. Ätimo äprimom ad kesenälön ko boljevans, ed ün 1924 ägekömom sa famül oka lü ‚Küyiv’. Ävedom profäsoran pö tataniver di ‚Küyiv’ ä liman kadäma nolavas Lukrayäna. De yel: 1931, po lebit lunik in gasedem sovyätik, päxilom dönu e pämütom ad lövön in ,Moskva’. Bäldotü yels mäldegjöl ädeadom süpo dü kötetav smalik in Kaukasän ün yel: 1934. 

 Magods 
 Fotografots ela ,Hrujävsküy’ 

 Mebamals 

 El ,Hrujävsküy’ su potamäks, könäds e bums 

Klad:Bolitans Lukrayänik
Klad:Jenavans Lukrayänik
Klad:Moteds ün 1866
Klad:Deadams ün 1934